Harafturat starvast 5 sjúkrarøktarfrøðingar og 1 læknaskrivari í viðtaluni. Útbúgvingarlæknar eru knýttir at viðtaluni í styttri og longri tíðarskeið. Í løtuni eru eisini 2 kostráðgevar, Anita Højgaard og Poula Patursson, ið hava viðtalur í Miðlon 2 dagar um vikuna. 'Tíð sama dag'Í Miðlon arbeiða vit eftir leistinum'tíð sama dag'. Hugtakið merkir, at tú, so vítt gjørligt, fært tíð til viðtalu sama dag, tú setur teg í samband við okkum. Ávís sløg av viðtalum verða tó givnar fram í tíð. Hettar verður mett um í hvørjum einstøkum føri. Tíðarbílegging umvegis heimasíðuna er ímillum kl 8-10. Tíðarbílegging umvegis telefonina er ímillum kl 8-9.30. Umbønir í hesum tíðarskeiði eru, so vítt gjørligt, tryggjaðar tíð sama dag. Umbønir umvegis heimasíðuna, ið eru sendar eftir kl. 10, verða svaraðar næsta yrkadag. Tá ið tú biður um tíð umvegis heimasíðuna, fært tú ikki svar í telduposti, men verður uppringd/ur ella fært eitt SMS. Tí er umráðandi, at tú upplýsir rætta telefonnummarið og hevur telefonina við hondina. Umbønir um heilivág og svar uppá kanningar kunnu avgreiðast ímillum kl 10-12. Heilivágurin er greiður til heintan á apotekinum eftir kl. 13 næsta yrkadag. Læknarnir arbeiða í felag um bráfeingis viðtalurnar. Sjúkrarøktarfrøðingarnir taka sær sjálvstøðugt av nøkrum viðtalum-eisini summum bráfeingis viðtalum. Til ber tí eisini at fáa tíð hjá teimum. Hendan arbeiðsgongdin ger, at tað kunna sita nógv fólk í bíðirúminum í senn og ikki er altíð, at tey sum bíða, verða rópt inn í somu raðfylgju, sum tey eru komin. Viðtalustarvsfólk svara telefonunum gerandisdagar kl. 8-12. Ímillum kl. 8-10 er møguleiki at biða um viðtalu sama dag. Ímillum kl. 10-12 er møgulleiki at endurnýggja reseptheilivág, fáa svar uppá ymsar spurningar og flestu kanningar. Um tað er trupult at svara spurningi í telefonini, verður í hvørjum føri mett, um tú skal hava eina viðtalutíð ella læknin ringir aftur til tín. Vit stremba eftir, at læknin ringir sama dag ella skjótast gjørligt. Tíðindi Halgidagar um jólini og nýggjárið 2016 23-12-2015 Tollaksmessudag letur viðtalan aftur kl. 12. Bráfeingistelefonin svarar á tlf 212979 til kl. 16, men hettar er bert til bráfeingis. Jólaaftan og 1. jóladag er viðtalan stongd. Vit eru til arbeiðis frá kl. 8-15 28., 29. og 30. desember. Allar halgidagarnar og í vikuskiftinum svarar læknavatkin á tlf 1870. Summarferia í Miðlon Ì summar, frá viku 26, verður niðursett arbeiðsorka í Miðlon vegna feriu. Frá 1 sep. arbeiða vit aftur sum vanligt. Telefontíðin broytt í summarferiuni Ì summar verður telefonin bert svarað gerandisdagar ímillum kl. 8 og 12. Er tørvur á bráðfeingis læknahjálp áðrenn kl. 16, kanst tú ringja á bráðfeingistelefonina tel. 212979. Oyðubløðini dagførd 15-05-2015 Vit hava dagført oyðubløðini. Tað hava vit gjørt fyri at betra um trygdina. Hevur tú trupuleikar við at brúka oyðubløðini, vinarliga sig okkum frá. Heimasíðan óstøðug 05-05-2015 Vit eru i holt við at dagføra heimasíðuna. Tí kann hon verða óstøðug teir næstu dagarnar. Haldi okkum til góðar.